da en da nl ca da da de es da da da da da da da da nb da da da da da da da da da de da nb da da da da da da da da da da da nl da en da da es nl da
Udviklingsministeren tager til den ukrainske grænse | Udenrigsministeriet
4.3.2022 22:00:00 CET | Udenrigsministeriet
Lørdag besøger udviklingsminister Flemming Møller Mortensen Polen og den ukrainske grænse. På programmet er møder med FN, Beredskabsstyrelsen og humanitære organisationer.
Udviklingsminister Flemming Møller Mortensen (S) tager fredag aften til Polen, hvor han lørdag besøger FN’s og Beredskabsstyrelsens logistikcentre for humanitære forsyninger til Ukraine. Ministeren tager også til den ukrainske grænse, hvor han mødes med Dansk Flygtningehjælp.
”Jeg tager til Polen for, at mødes med de humanitære organisationer, som vi allerede har støttet med over 280 millioner kr. til indsatser i Ukraine og i nabolandene. Vores partnere såsom FN, Beredskabsstyrelsen og civilsamfundsorganisationerne gør en forbilledlig indsats under utroligt svære omstændigheder. De er til stede på jorden og hjælper det ukrainske folk dag og nat med blandt andet fødevarer, husly og adgang til sundhedsindsatser.”
Danmark har allerede afsat over 280 mio. kr. til humanitære og andre akutte behov i Ukraine og nabolande. 100 mio. kr. er gået til det danske civilsamfund og 100 mio. kr. til Internationalt Røde Kors og FN. Danmark har også bidraget gennem Beredskabsstyrelsen i form af et civilt mobilhospital og udstyr til civilbeskyttelse, og har indtil videre afsat 50 mio. kr. til donation af lægemidler og medicinsk udstyr, som Ukraine har efterspurgt. Det er eksempelvis antibiotika, smertestillende medicin og lægemidler til brug ved narkose. Der går yderligere 8 mio. kr. til mindre danske NGO’er, der allerede arbejder i Ukraine. NGO’erne kan søge igennem DERF – en fond der administreres af CISU og Red Barnet.
Flemming Møller Mortensen udtaler:
”Vi følger situationen time og time og gør alt, hvad vi kan, for at hjælpe i og omkring Ukraine. Det er desværre en krise, som kan blive langvarig og fatal for uskyldige civile i vores nærområde. Det er af største væsentlighed, at vi handler med det samme. Nødhjælpsarbejdet inde i Ukraine er svært. Russerne holder sig ikke tilbage: Civile skånes ikke, og i flere dele af landet må der søges ly i kældre. Det til trods bliver vi og vores partnere ved med at gøre alt, hvad vi kan, og arbejdet på jorden gør en stor forskel.”
Fg. Pressechef for ministeren for udviklingssamarbejde og nordisk samarbejde
Mobil: +45 6197 9241 / lautop@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022